Anexă la Regulamentul Concursului

**NOTĂ DE INFORMARE PRIVIND PRELUCRAREA DATELOR CU CARACTER PERSONAL**

-versiune actualizată la 06.08.2025-

**CAMPUS MEDIA TV S.R.L.,** o societate constituită şi funcţionând în conformitate cu legile din România, cu sediul în Bucureşti, str. Dr. Staicovici nr.75, Forum 2000 Building, Faza I, etaj 5, sector 5, având numărul de ordine în Registrul Comerțului J2008013933407, codul unic de înregistrare RO 24334385 , fax 031.4004441, denumită în continuare „Operator” sau „Noi”,

Având în vedere:

* prevederile Regulamentului UE nr. 679/2016 privind protecția persoanelor fizice în ceea ce privește prelucrarea datelor cu caracter personal și libera circulație a acestor date și de abrogare a Directivei 95/46/CE, denumit în continuare „Regulamentul”, care a devenit aplicabil din 25.05.2018;
* faptul ca Operatorul organizează un concurs (oricare ar fi denumirea acestuia), denumit în continuare “Concursul”, la care se pot/vor înscrie participanți persoane fizice, iar datele cu caracter personal ale acestora se prelucrează pe durata Concursului, în scopul desfășurării Concursului;
* faptul că se pot oferi câștigătorului/câștigătorilor diverse premii furnizate de partenerii Operatorului sau de Operator, sens în care vor fi prelucrate datele cu caracter personal ale câștigătorului/câștigătorilor, în scopul desfășurării Concursului și oferirii premiilor;
* faptul că există un regulament al Concursului, denumit în continuare “Regulamentul Concursului” disponibil p[e](http://www.profm.ro/) [www.digifm.ro](http://www.dancefm.ro).

Operatorul emite prezenta **Notă privind prelucrarea datelor cu caracter personal**, denumită în continuare „Notă”, astfel:

1. Datele de contact ale Operatorului sunt cele menționate în preambul.
2. Datele de contact ale responsabilului cu protecția datelor sunt : email: responsabilprotectiadatelor@digi.ro, telefax 031.730.16.42, adresă poștală str. Dr. Staicovici nr. 75, Forum 2000 Building, Faza I, etaj 2, București, sector 5, tel. 031.400.44.40.
3. Datele cu caracter personal, scopurile prelucrării datelor cu caracter personal, temeiul juridic al prelucrării, interesele legitime urmărite de Operator sau de o terța parte, destinatarii sau categoriile de destinatari ai prelucrării datelor cu caracter personal, intenția Operatorului de a transfera date cu caracter personal către o țară terță (din afara Spațiului Economic European) sau organizație internațională [existența sau absența unei decizii a Comisiei Europene privind caracterul adecvat sau, în cazul transferurilor prevăzute de art. 46, 47 și 49 alin. (1) al doilea paragraf din Regulament, o trimitere la garanțiile adecvate sau corespunzătoare și la mijloacele de a obține o copie a acestora, în cazul în care acestea au fost puse la dispoziție], perioada de stocare a datelor cu caracter personal sau, dacă nu este posibil, criteriile utilizate pentru a stabili această perioadă **sunt evidențiate în anexa care face parte integrantă din prezenta Notă**.
4. **1. Care sunt drepturile dumneavoastră?**

În calitate de persoană vizată (persoană fizică), aveți următoarele drepturi, conform Regulamentului:

**a) dreptul de acces - Ce trebuie sa știți:**

Puteți obține de la noi o confirmare ca prelucrăm ori nu date cu caracter personal care vă privesc și, în caz afirmativ, veți avea acces la datele respective și la următoarele informații:

* categoriile de date cu caracter personal vizate;
* scopurile prelucrării;
* destinatarii sau categoriile de destinatari ale cărora date cu caracter personal le-au fost sau urmează a le fi divulgate (în special țări

 din afara Spațiului Economic European sau organizații internaționale, cu menționarea garanțiilor adecvate);

* acolo unde este posibil, perioada stocării sau, dacă nu este posibil, criteriile utilizate pentru a stabili această perioadă;
* faptul ca puteți depune o plângere către autoritatea de supraveghere și că ne puteți cere rectificarea, ștergerea datelor cu caracter

 personal, restricționarea prelucrării acestora ori că va puteți opune prelucrării;

* sursa colectării datelor cu caracter personal, dacă noi le colectăm de la altă persoană decât de la dummneavoastră;
* existența unui proces decizional automat, inclusiv crearea de profiluri și, cel puțin, informații pertinente privind logica utilizată,

 importanța și consecințele preconizate ale unei astfel de prelucrări pentru dummneavoastră.

**Vă asigurăm că:**

* veți primi de la noi o copie a datelor cu caracter personal prelucrate;
* puteți solicita și primi răspuns de la noi în orice modalitate dorită de dumneavoastră (inclusiv email).

**Important de reținut:**

* este posibil să vă solicităm plata unui comision, bazat pe costurile administrative, dacă veți solicita mai mult de o copie a datelor cu

 caracter personal prelucrate;

* dreptul dumneavoastră de a solicita o copie, conform celor arătate mai sus nu trebuie să aducă atingere drepturilor și libertăților altora.

**b) dreptul la rectificare a datelor cu caracter personal - Ce trebuie să știți:**

* aveți dreptul de a obține de la noi rectificarea datelor cu caracter personal inexacte;
* aveți dreptul de a obține completarea datelor cu caracter personal incomplete.

**c) dreptul la ștergerea datelor cu caracter personal** - **Ce trebuie sa știți:**

Aveți dreptul de a obține din partea Operatorului ștergerea datelor cu caracter personal care vă privesc, fără întarzieri justificate, din oricare dintre următoarele motive:

* datele cu caracter personal nu mai sunt necesare pentru îndeplinirea scopurilor pentru care au fost colectate sau prelucrate;
* dumneavoastră vă retrageți consimțământul în cazul în care prelucrarea se întemeiază pe consimțământ ori prelucrarea privește datele

 speciale cu caracter personal și se întemeiază pe consimțământ și nu există alt temei juridic pentru prelucrare;

* dumneavoastră vă opuneți (i) prelucrării necesare pentru îndeplinirea unei sarcini ce servește unui interes public ori ce rezulta din

 exercitarea autorității cu care Operatorul a fost investit sau (ii) prelucrării întemeiate pe un interes legitim al Operatorului ori al unui

 terț și nu există motive legitime care să prevaleze în sensul prelucrării;

* dumneavoastră vă opuneți prelucrării intemeiate pe marketing direct, inclusiv creării de profiluri legate de marketingul direct;

 datele cu caracter personal au fost prelucrate ilegal;

* datele cu caracter personal trebuie șterse pentru respectarea unei obligaţii legale care îi revine Operatorului, **cu excepția cazului în**

 **care prelucrarea este necesară:**

* pentru exercitarea dreptului la libera exprimare şi la informare;
* pentru a ne conforma unei obligaţii legale;
* în scopuri de arhivare în interes public, știinţific sau pentru studii istorice sau în scopuri statistice;
* pentru constatarea, exercitarea sau apărarea unui drept în instanţă.

**d) dreptul la restricționarea prelucrării – Ce trebuie să știți:**

Aveți dreptul de a obține de la noi restricționarea prelucrării în oricare dintre următoarele cazuri:

* daca dumneavoastră vă exercitați dreptul la opoziție, pe durata verificării de către noi a exactității datelor dumneavoastră cu caracter personal;
* dacă prelucrarea este ilegală, iar dumneavoastră vă opuneți ștergerii datelor cu caracter personal și ne solicitați restricționarea utilizării

 acestora;

* pe durata în care noi verificăm dacă drepturile noastre legitime prevalează în raport de cele ale dumneavoastră, în situația când dumneavoastră v-ați opus prelucrării din motive legate de situația particulară în care vă aflați;
* noi nu mai avem nevoie de datele cu caracter personal, iar dumneavoastră le solicitați pentru constatarea, exercitarea sau apărarea unui

 drept în instanță.

**Vă asigurăm** că vă vom informa înainte de ridicarea restricției de prelucrare pentru cele 4 situații menționate mai sus.

**Important de reținut:**

* dacă restricționarea prelucrării a avut loc în cele 4 situații menționate anterior, prelucrarea poate avea loc, cu excepția stocării, doar în baza consimțământului dumneavoastră prealabil sau pentru constatarea, exercitarea, apărarea unui drept în instanță sau pentru protecția drepturilor unei alte persoane fizice sau juridice din motive de interes public important al UE sau al unui stat membru.

 **e) dreptul la portabilitatea datelor cu caracter personal Ce trebuie să știți:**

* aveti dreptul de a obține de la noi, într-un format structurat, utilizat curent și care poate fi citit automat, datele cu caracter personal care va privesc și pe care ni le-ați furnizat și, de asemenea, aveți dreptul de a solicita transmiterea acestor date către un alt operator;
* exercitarea celor două drepturi menționate anterior poate avea loc dacă sunt îndeplinite cumulativ următoarele condiții: (i) prelucrarea de către noi are la bază consimțământul dumneavoastră și are ca obiect inclusiv datele speciale cu caracter personal ori prelucrarea este necesară pentru executarea unui contract la care dumneavoastră sunteți parte sau pentru a face demersuri la cererea dumneavoastră înainte de încheierea unui contract; (ii) prelucrarea datelor cu caracter personal se face de noi prin mijloace automate; (iii) exercitarea dreptului la portabilitatea datelor nu aduce atingere dreptului la ștergerea datelor și nu afecteză drepturile și libertățile altora.

**f) dreptul la opoziție - Ce trebuie să știți:**

* vă puteți opune oricând prelucrarea este necesară (i) pentru îndeplinirea unei sarcini ce servește un interes public sau ce rezultă din autoritatea cu care noi am fost investiți, inclusiv creării de profiluri pe aceste temeiuri sau (ii) pentru un interes legitim al nostru sau al unei terț. Noi vom înceta prelucrarea, cu excepția cazului în care există motive legitime și imperioase ce justifică prelucrarea și prevalează asupra intereselor, drepturilor și libertăților dummneavoastră ori când scopul este constatarea, exercitarea sau apărarea unui drept în instanță;
* va puteți opune oricând prelucrării în scop de marketing direct, inclusiv creării de profiluri, dacă această profilare este legată de marketingul direct;
* când prelucrarea se realizează în scopuri statistice, de cercetare științifică sau istorică, vă puteți opune prelucrării datelor care vă privesc, cu excepția situației când prelucrarea este necesară pentru îndeplinirea unei sarcini din motive de interes public.

 **g) dreptul de retragere oricând a consimțământului - Ce trebuie să știți:**

Vă puteți retrage oricând consimțământul, fără afectarea valabilității prelucrărilor anterioare, în cazul prelucrărilor întemeiate pe consimțământ.

**h) dreptul de a depune plângere în fața autorității de supraveghere**

Aveți dreptul de a depune plângere în mod direct la Autoritatea Națională pentru Supravegherea Prelucrării Datelor cu Caracter Personal ([www.dataprotection.ro](http://www.dataprotection.ro)).

**i) dreptul de a nu face obiectul unei decizii bazate exclusiv pe prelucrarea automată, inclusiv crearea de profiluri - Ce trebuie să știți:**

* aveți dreptul de a nu face obiectul unei decizii bazate exclusiv pe prelucrarea automată, inclusiv crearea de profiluri, care produce efecte juridice care vă privesc sau vă afectează în mod similar într-o măsură semnificativă;
* cele menționate mai sus nu se aplică (i) când decizia bazată exclusiv pe prelucrarea automată, inclusiv crearea de profiluri, este necesară pentru încheierea unui contract între dumneavoastră și un operator de date; (ii) când decizia bazată exclusiv pe prelucrarea automată, inclusiv crearea de profiluri, este autorizată prin dreptul UE sau dreptul intern care prevede, de asemenea, măsuri corespunzătoare pentru protejarea drepturilor, libertăților și intereselor dumneavoastră legitime sau (iii) când decizia bazată exclusiv pe prelucrarea automată, inclusiv crearea de profiluri, are la bază consimțământul dumneavoastră explicit;
* în cazurile menționate la subpct. (i) și (iii) de mai sus, veți avea dreptul de a obține intervenție umană din partea noastră, de a vă exprima punctul de vedere și de a contesta decizia.

**j)** **dreptul de a vă adresa în mod direct justiției.**

**IV.2. Aspecte importante privind drepturile dumneavoastră.**

**a) termenul de răspuns la cererile dumneavoastră.**

Termenul standard de răspuns este de o lună; în cazul în care formularea răspunsului necesită analiza unui volum ridicat de documente/informații, opinia unor terți etc., acest termen poate fi prelungit cu maximum 2 luni, sens în care vă vom informa despre acest aspect în intervalul inițial de o lună.

**b) restricţionarea accesului**

În anumite situații, s-ar putea să nu vă putem acorda accesul la toate sau la o parte a datelor dumneavoastră cu caracter personal din cauza unor restricţii legale. Într-un astfel de caz, vă vom comunica motivul acestui refuz.

**c) imposibilitatea identificării**

În anumite cazuri, s-ar putea să nu vă putem identifica datele cu caracter personal din cauza elementelor de identificare pe care ni le furnizaţi în cerere. În astfel de cazuri, dacă nu vă putem identifica drept persoană vizată, nu putem da curs cererii dumneavoastră în conformitate cu această secţiune, cu excepția cazului în care ne oferiți informații suplimentare care să ne permită să vă identificăm. Vă vom informa și vă vom da posibilitatea de a ne oferi astfel de detalii suplimentare.

**d) exercitarea drepturilor dumneavoastră.**

Pentru exercitarea drepturilor dumneavoastră, cu excepția dreptului de a vă adresa justiției, ne puteți trimite o cerere scrisă, semnată și datată, prin modalitățile prevăzute la art. II (email, telefax sau prin poștă) sau puteți vizita www.digifm.ro.

**V**.Operatorul nu utilizează procesul decizional bazat exclusiv pe prelucrarea automată, inclusiv crearea de profiluri, care produc efecte juridice ce vă privesc sau vă afectează în mod similar într-o măsură semnificativă. Furnizarea datelor cu caracter personal (cu excepția celor pentru care se prevede expres că temeiul prelucrării este consimțământul) reprezintă o obigație pentru desfășurarea Concursului.

**VI**.Operatorul: (i) dacă intenționează să prelucreze date cu caracter personal într-un alt scop decât cel pentru care acestea au fost colectate, va furniza, înainte de această prelucrare ulterioară, informații privind scopul secundar respectiv și orice alte informații suplimentare relevante; (ii) aplică măsuri tehnice și organizatorice adecvate pentru prelucrarea datelor cu caracter personal conform legii și asigură confidențialitatea acestora, conform legii; (iii) poate actualiza periodic prezența Nota și anexele aferente, cu publicarea oricărei modificări pe www.digifm.ro. De aceea, vă recomandăm să vizitați periodic [www.digifm.ro.](http://www.dancefm.ro.)

 **VII.** În situația în care:

* vizitați oricare dintre website-urile Operatorului, informații detaliate privind datele cu caracter personal există pe respectivele website-uri și le puteți accesa (cum ar fi utilizarea cookies);
* vizitați oricare dintre sediile Operatorului datele prelucrate sunt colectate din supravegherea video interioară a sediilor Operatorului (de exemplu înregistrări video ale interacțiunii dumneavoastră cu reprezentanții noștri);
* apelați Operatorul, dacă este înregistrată convorbirea, veți fi atenționați prin mesaj vocal la începutul respectivei convorbiri, urmând a vă exprima opțiunea în acest sens;
* accesați oricare dintre aplicațiile gestionate de Operator, informații detaliate privind datele cu caracter personal sunt conținute de respectivele aplicații și/sau de website-urile Operatorului ce găzduiesc aceste aplicații.

**VIII. a)** Dacă Operatorul va trece printr-o procedură de reorganizare ori de vânzare către alte entități, datele dummneavoastră vor fi comunicate catre respectivele entități, conform legii. **b)** la Concurs pot participa persoane care au cel puțin 18 ani.

**IX**. Prezenta Notă și Anexa la aceasta fac parte integrantă din Regulamentul Concursului.

 **CAMPUS MEDIA TV S.R.L.**